UDHËZIM
Nr. 602, datë 5.8.2026

"PËR DISA NDRYSHIME NË UDHËZIMIN NR. 20, DATË 17.2025 "PËR MIRATIMIN E KRITEREVE PËR VLERËSIMIN BIO-PSIKO-SOCIAL TË AFTËSISË SË KUFIZUAR TEK TË RRITURIT DHE FËMIJËT DHE METODOLOGJINË E RISHIKIMIT TË TYRE”

Në mbështetje të nenit 102, pika 4, të Kushtetutës së Republikës së Shqipërisë, të ligjit nr.57/2019, "Për asistencën sociale në Republikën e Shqipërisë", të ndryshuar, dhe të pikës 2 të kreut III, të vendimit nr. 722, datë 11.11.2019, të Këshillit të Ministrave, "Për përcaktimin e masës, të kritereve, procedurave dhe dokumentacionit për vlerësimin dhe përfitimin e aftësisë së kufizuar e të ndihmësit personal, dhe të strukturave përgjegjëse e të detyrave të tyre", të ndryshuar,

UDHËZOJ:

Në udhëzimin nr. 20, datë 17.1.2025, "Për miratimin e kritereve për vlerësimin bio-psiko- social të aftësisë së kufizuar tek të rriturit dhe fëmijët dhe metodologjinë e rishikimit të tyre”, bëhen këto ndryshime:
1. Në Kriteret e Vlerësimit Bio-Psiko-Social të Aftësisë së Kufizuar tek të Rriturit, në kapitullin "Dëmtimet Psikiatrike", në frekuencat e kërkuara të vlerësimit, bëhen këto ndryshime:
a) Prapambetja mendore e moderuar ICD 10-15: F71.9, togfjalëshi "Vlerësimi bëhet çdo dy vjet. Nëse vuan nga sëmundje të tjera bashkëshoqëruese psikiatrike ose sëmundje mjekësore të përgjithshme, çdo 5 vjet" zëvendësohet me "Vlerësimi bëhet 1 herë në 5 vjet".
b) Prapambetja mendore e rëndë ICD 10-15: F72.9, togfjalëshi "Nëse vuan nga sëmundje të tjera bashkëshoqëruese psikiatrike ose sëmundje mjekësore të përgjithshme, rivlerësimi bëhet çdo 10 vjet" zëvendësohet me "Vlerësimi bëhet 1 herë në 10 vjet".
c) Prapambetja mendore e thellë ICD 10-15: F73.9, togfjalëshi "Frekuenca e kërkuar e vlerësimit është çdo 10 vjet, prapambetja e rëndë dhe e thellë mund të jetë ose pa afat" zëvendësohet me "Vlerësimi bëhet 1 herë në 10 vjet ose pa afat".
ç) Çrregullim i spektrit të autizmit ICD 10-15: F84.0, pas togfjalëshit "...edhe mbi 10 vjet" shtohet togfjalëshi "ose pa afat".
2. Në Kriteret e Vlerësimit Bio-Psiko-Social të Aftësisë së Kufizuar tek fëmijët, në kapitullin "Dëmtimet Psikiatrike", në frekuencat e kërkuara të vlerësimit, bëhen këto ndryshime:
a) Prapambetja mendore e moderuar ICD 10-15: F71, togfjalëshi "1 herë në 3 vjet" zëvendësohet me "1 herë në 5 vjet”.
b) Prapambetja mendore e rëndë ICD 10-15: F72, togfjalëshi "Çdo 5 vjet" zëvendësohet me "1 herë në 10 vjet”.
c) Prapambetja mendore e thellë ICD 10-15: F73, togfjalëshi "1 herë në 5 vjet" zëvendësohet me "1 herë në 10 vjet".
d) Çrregullim i spektrit të autizmit ICD 10-15: F84.0, në frekuencën e kërkuar të vlerësimit, togfjalëshi "1 herë në 3 vjet" zëvendësohet me "1 herë në 5 vjet".
[bookmark: _GoBack]3. Ngarkohet Shërbimi Social Shtetëror, Komisioni Shumëdisiplinor i Vlerësimit të Aftësisë së Kufizuar, strukturat e shërbimit shëndetësor parësor dhe dytësor, Qendrat Komunitare të Shëndetit Mendor dhe Qendra Kombëtare Terapeutike dhe Rehabilituese për fëmijët, për zbatimin e këtij udhëzimi.
Ky udhëzim hyn në fuqi me botimin në Fletoren Zyrtare.

